## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 96. schôdza

 Číslo: CRD-1569/2021

392

**U z n e s e n i e**

**Ústavnoprávneho výboru Národnej rady Slovenskej republiky**

**z 18. novembra 2021**

k vládnemu návrhu zákona, ktorým sa mení a dopĺňa **zákon č. 302/2019 Z. z. o zálohovaní jednorazových obalov na nápoje** a o zmene a doplnení niektorých zákonov v znení neskorších predpisov a o zmene **zákona č.  79/2015 Z. z. o odpadoch** a o zmene a doplnení niektorých zákonov v znení neskorších predpisov (tlač 641)

 **Ústavnoprávny výbor Národnej rady Slovenskej republiky**

 **A. s ú h l a s í**

s vládnym návrhom zákona, ktorým sa mení a dopĺňa zákon č. 302/2019 Z. z. o  zálohovaní jednorazových obalov na nápoje a o zmene a doplnení niektorých zákonov v znení neskorších predpisov a o zmene zákona č.  79/2015 Z. z. o odpadoch a o zmene a doplnení niektorých zákonov v znení neskorších predpisov (tlač 641);

 **B. o d p o r ú č a**

Národnej rade Slovenskej republiky

 vládny návrh zákona, ktorým sa mení a dopĺňa zákon č. 302/2019 Z. z. o zálohovaní jednorazových obalov na nápoje a o zmene a doplnení niektorých zákonov v znení neskorších predpisov a o zmene zákona č.  79/2015 Z. z. o odpadoch a o zmene a doplnení niektorých zákonov v znení neskorších predpisov (tlač 641) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

 predsedu výboru

predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre pôdohospodárstvo a životné prostredie.

 Milan Vetrák

 predseda výboru

overovatelia výboru:

Ondrej Dostál

Matúš Šutaj Eštok

 **P r í l o h a**

**k uzneseniu Ústavnoprávneho**

**výboru Národnej rady SR č. 392**

**z 18. novembra 2021**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Pozmeňujúce a doplňujúce návrhy**

**k vládnemu návrhu zákona, ktorým sa mení a dopĺňa zákon č. 302/2019 Z. z. o zálohovaní jednorazových obalov na nápoje a o zmene a doplnení niektorých zákonov v znení neskorších predpisov a o zmene zákona č.  79/2015 Z. z. o odpadoch a o zmene a doplnení niektorých zákonov v znení neskorších predpisov (tlač 641)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. V čl. I, bode 8 § 7 ods. 1 písm. v) sa slová „každoročne najneskôr do 31. júla a najneskôr do 31. januára kalendárneho roka“ nahrádzajú slovami „dvakrát ročne, najneskôr do 31. januára príslušného roka a najneskôr do 31. júla príslušného roka“.

Ide o legislatívno-technickú úpravu, ktorou sa gramaticky a štylisticky spresňuje povinnosť správcu doručiť Ministerstvu životného prostredia Slovenskej republiky správu o činnosti (bod 2 Legislatívno-technických pokynov Prílohy č. 2 k Legislatívnym pravidlám tvorby zákonov).

2. V čl. I, bode 8 § 7 ods. 1 písm. w) sa slová „na mesačnej báze“ nahrádzajú slovami „raz mesačne“.

Ide o legislatívno-technickú úpravu, ktorou sa terminologicky spresňuje povinnosť správcu zverejňovať výkaz všetkých platieb (bod 2 Legislatívno-technických pokynov Prílohy č. 2 k Legislatívnym pravidlám tvorby zákonov).

3. V čl. I, bode 9 § 7 ods. 5 v prvej vete a ods. 6 v prvej vete sa slovo „smie“ nahrádza slovom „môže“.

Ide o legislatívno-technickú úpravu, ktorou sa terminologicky spresňuje oprávnenie správcu nakladať s príjmami, ktoré nadobudol z nevyplatených záloh (bod 2 legislatívno-technických pokynov prílohy č. 2 k legislatívnym pravidlám tvorby zákonov).

4. V čl. I, bode 11 § 9 ods. 3 písm. d) sa slovo „podrobnosti o“ vypúšťa.

Ide o legislatívno-technickú úpravu, ktorou sa s ohľadom na znenie úvodnej vety („všeobecne záväzný právny predpis, ktorý vydá ministerstvo životného prostredia, ustanoví podrobnosti o“), vypúšťa nadbytočné slovo „podrobnosti o“, nakoľko sa nachádza v úvodnej vete odseku 3.

5. V čl. II, 1. bode sa odkaz a poznámka pod čiarou k odkazu 108a sa označuje ako odkaz a poznámka pod čiarou k odkazu 108aa.

Zároveň sa upraví úvodná veta k poznámke pod čiarou.

Ide o legislatívno-technickú úpravu, navrhované označenie odkazu a poznámky pod čiarou k odkazu 108a už v zákone č. 79/2015 Z. z. o odpadoch a o zmene a doplnení niektorých zákonov v znení neskorších predpisov existuje v § 81 ods. 26.